Viborger Samler, 1829-05-23
Der anbringes endnu bestandigt nye befæstninger paa Redouten, saa at Tyrkerne, hvis de vove at angribe dem nodvendigviis maae lide et betydeligt Tab. Vi have ogsaa her oprettet et lidet Corps Cavallerie En 100 Mand stærk Escadron bestrider Fæstningstjenesten paa gode tyrkiske Heste, som ved forskjellige Leiligheder ere tagne fra Fjenden. Desuden have vi endnu et flyvende Corps Bulgarer, som borttage Tyrkerne deres Faare= og Qvæg-Hjorder, og i Fremtiden ogsaa kunne blive nyttig som Veivisere. - Journal d'Odessa af 18de April giver en oplysende Beretning om Tildragelserne ved Sizeboli og Anchiali, hvoraf man seer, at det første Forsøg mod Anchiali blev opgivet. Siden ere ingen videre Efteretninger bekjendtgjorte. - Den preussiske Statstidende, melder fra den tyrkiske Grændse af 1ste Mai: "Til de mange Rygter, som ved Fjendtlighedernes forestaaende Udbrud, i de sidste Dage ere blevne udbredte i vor Egn, hører ogsaa, at Tyrkerne med stor Overmagt have overfaldet Kovarna og Baltschik og paa begge Sider nedhugget de derværende russiske Besætninger. Man har imidlertid endnu ikke kunnet finde nogen authentisk Kilde til disse Rygter. - Breve, fra Bucharest forsikkre, at det russiske Armeecorps ved Giurgevo har tilendebragt alle til Pladsens Jnd slutning nødvendige Arbeider, og at der dagligen fandt Fægtninger Sted med Besætningen, som gjorde hyppige Udfald. J Bucharest var man af den Mening, at Giurgevo ikke vilde kunne holde sig længe. Ogsaa ved Silistria skulle Russerne have truffet Forberedelser til en Belering, som vil vorde langt eftertrykkeligere end den i forrige Aar. Den russiske Armees Hovedmasse vender sig imod Silistria. - Det hedder i en Skrivelse fra Odessa af 1ste Mai, at der i det hele russiske Rige vil finde en nye Troppendskrivning Sted, til hvilken skal tages 5 Mand af hver 800. De til General Paskewitsches Forstærkning afsendte Tropper beløbe sig til 4000 Mand. - De ved Floden Argisch byggede russiske Pontons, som Tyrkerne paastode at være bortrevne af Donaustrømmen, skulle efter russiske Beretninger ligge i Behold ved Kalarasch, efterat det var lykkets deres Besætning ved Mod og Snildhed at bringe dem ned af Donau forbi der tyrkiske Hovedstyrke paa denne Flod. - Jndtil 18de April var intet nyt Angreb skeet paa Sizeboli. - En Skrivelse fra den vallachiske Grændse af 28de April melder at der ved Silistria er forefaldet en alvorlig Fægtning mellem et tyrkisk Corps og Avantgarden af den fra den venstre Donaubred fremrykkende russiske Armee, hvorved Tyrkerne skulle have lidt et betydeligt Tab. Disse havde derpaa trukket sig tilbage til Silistria, og Russerne opstillede sig foran Fæstningen. General Diebitsch skal have været tilstæde ved Affairen. De russiske Tropper maae nu for Størstedelen være indtrufne til Donau, og da torde det snart komme til en afgjørende Træfning. General Grev Pahlen skal commandere Silistrias, Belering. - J Belgrad vilde man have Efterretning om en blodig Fægtning, som Hussein Pascha skulde have leveret Russerne paa hiin Side af Aidos. Ogsaa denne Efterretning omtaler betydelige Tab som Tyrkerne skulle have lidt ved Giurgevo og Silistria. Det ved Kalefat staaende russiske Corps har faaet mange Forstærkninger, saa at det paa dette Punct snart torde komme til alvorlige Optrin. - Fra Patra meldes, at Castellet ved Lepanto tilligemed Staden ere i Grækernes Hænder, og man haaber, at Mesolongi snart vil falde. - Jfølge Beretninger fra Alexandrien var Paschaens Escadre færdig til at løbe ud, og Mandskabet blev dagligen ovet Man vilde der have Efterretning om at Russerne havde erklæret Kysten fra Cavallo til Capo Baba de Troja i Blokadestand. - Jfølge Breve fra Corfu er Prevesa snævert indsluttet af Grækerne, og man haaber, at denne Plads snart vil falde. De anseeligste tyrkiske Familier vare tvertimod Paschaens Befaling, bortdragne med deres Eiendom og synes derved at have gjort Forsvaret umuligt, da Stedet kun har 300 Mand egentlig Besætning, og Hovedmodstanden hidtil er skeet af Jndvaanerne. Gen. Church har flere Gange forgiæves opfordret den, da Paschaen en nu bestandigt haabede Undsætning ; imidlertid bliver Albanesernes Opstand i det Jndre af Landet stedse alvorligere. Paa Corfu betragter man Bevægelserne i Albanien og Thessalien med Misundelse, og troer deri at spore fremmed Jndflydelse. - Den fra Malta udløbne 15 Skibe stærke, engelske Flaade har paa eet Linieskib nær (der skal overfore den engelske Gesandt fra Neapel til Constantinopel) vendt sig mod Archipelagus. En engelsk Cutter har ved Cap Pagliori i Archipelagus taget en græsk SørøverMistik og opbragt den til Malta. - le Times taler stedse lydeligere og meere afgjørende imod Russernes Blokade og deres Krigsforetagender i Middelhavet. Der skulde i London holdes en almindelig Forsamling af de paa Tyrkiet handlende Kjømænd angaaende Forestillinger til Regjeringen imod den rus fiske Blokade. - Det hedder, at Sultan Mahmud endnu i Mai Maaned vil afgaae til Armeen.